CELEX: 32011D0754
Language: da
Date: 2011-11-22 00:00:00
Title: 2011/754/EU: Kommissionens gennemførelsesafgørelse af 22. november 2011 om anvendelse af Europa-Parlamentets og Rådets direktiv 2009/103/EF om ansvarsforsikring for motorkøretøjer og kontrollen med forsikringspligtens overholdelse (meddelt under nummer K(2011) 8289)  EØS-relevant tekst

25.11.2011   
            
            
               DA
            
            
               Den Europæiske Unions Tidende
            
            
               L 310/17
            
         KOMMISSIONENS GENNEMFØRELSESAFGØRELSE
   af 22. november 2011
   om anvendelse af Europa-Parlamentets og Rådets direktiv 2009/103/EF om ansvarsforsikring for motorkøretøjer og kontrollen med forsikringspligtens overholdelse
   (meddelt under nummer K(2011) 8289)
   (EØS-relevant tekst)
   (2011/754/EU)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets direktiv 2009/103/EF af 16. september 2009 om ansvarsforsikring for motorkøretøjer og kontrollen med forsikringspligtens overholdelse (1), særlig artikel 2, og
   ud fra følgende betragtninger:
   
               (1)
            
            
               Den 30. maj 2002 blev der indgået en aftale (herefter »aftalen«) mellem de nationale forsikringsbureauer i Det Europæiske Økonomiske Samarbejdsområdes medlemsstater og andre associerede stater. I henhold til aftalen har hvert nationalt bureau forpligtet sig til i overensstemmelse med det pågældende lands regler om lovpligtig ansvarsforsikring at behandle de skadestilfælde, der forekommer på landets område og er forvoldt af forsikrede eller uforsikrede køretøjer, der normalt er hjemmehørende i en af de andre medlemsstater eller i Cypern, Island, Kroatien, Norge, Schweiz, Slovakiet, Slovenien, Tjekkiet og Ungarn.
            
         
               (2)
            
            
               I Kommissionens beslutning 2003/564/EF af 28. juli 2003 om anvendelse af Rådets direktiv 72/166/EØF om kontrol af ansvarsforsikring for motorkøretøjer (2) hedder det, at fra den 1. august 2003 afstår medlemsstaterne fra at gennemføre kontrol med ansvarsforsikringen for motorkøretøjer, der normalt er hjemmehørende på en anden medlemsstats territorium eller på Tjekkiet, Kroatien, Cypern, Ungarn, Island, Norge, Slovakiet, Slovenien og Schweiz' territorier.
            
         
               (3)
            
            
               Aftalen blev udvidet med et tillæg nr. 1 til at omfatte bureauerne i Estland, Letland, Litauen, Malta og Polen. I Kommissionens beslutning 2004/332/EF af 2. april 2004 om anvendelse af Rådets direktiv 72/166/EØF om kontrol af ansvarsforsikring for motorkøretøjer (3) hedder det, at fra den 30. april 2004 afstår medlemsstaterne fra at gennemføre kontrol med ansvarsforsikringen for motorkøretøjer, der normalt er hjemmehørende i Estland, Letland, Litauen, Malta og Polen.
            
         
               (4)
            
            
               Aftalen blev udvidet med et tillæg nr. 2 til at omfatte bureauet i Andorra. I Kommissionens beslutning 2005/849/EF af 29. november 2005 om anvendelse af Rådets direktiv 72/166/EØF om kontrol af ansvarsforsikring for motorkøretøjer (4) hedder det, at fra den 1. januar 2006 foretager medlemsstaterne ikke længere kontrol af ansvarsforsikring i forbindelse med køretøjer, der normalt er hjemmehørende i Andorra.
            
         
               (5)
            
            
               Aftalen blev udvidet med et tillæg nr. 3 til at omfatte bureauerne i Bulgarien og Rumænien. I Kommissionens beslutning 2007/482/EF af 9. juli 2007 om anvendelse af Rådets direktiv 72/166/EØF om kontrol af ansvarsforsikring for motorkøretøjer (5) hedder det, at fra den 1. august 2007 foretager medlemsstaterne ikke længere kontrol af ansvarsforsikring i forbindelse med køretøjer, der normalt er hjemmehørende i Bulgarien og Rumænien. Den 29. maj 2008 konsoliderede de nationale forsikringsbureauer aftalen og integrerede tillæg nr. 1-3.
            
         
               (6)
            
            
               Den 26. maj 2011 underskrev forsikringsbureauerne i medlemsstaterne samt i Andorra, Island, Kroatien, Norge og Schweiz tillæg nr. 1 til den konsoliderede aftale, så den blev udvidet til at omfatte Serbiens nationale forsikringsbureau. I tillægget fastlægges praktiske foranstaltninger til ophævelse af forsikringskontrol af køretøjer, der normalt er hjemmehørende i Serbien, og som er omfattet af aftalen.
            
         
               (7)
            
            
               For køretøjer, som normalt er hjemmehørende i Serbien, er alle betingelser for ophævelse af kontrol af ansvarsforsikring for motorkøretøjer i overensstemmelse med direktiv 2009/103/EF dermed opfyldt —
            
         VEDTAGET DENNE AFGØRELSE:
   Artikel 1
   Fra den 1. januar 2012 foretager medlemsstaterne ikke længere kontrol af ansvarsforsikring i forbindelse med køretøjer, der normalt er hjemmehørende i Serbien, og som er omfattet af tillæg nr. 1 til aftalen mellem de nationale forsikringsbureauer i Det Europæiske Økonomiske Samarbejdsområdes medlemsstater og andre associerede stater.
   Artikel 2
   Medlemsstaterne underretter omgående Kommissionen om de foranstaltninger, de træffer i forbindelse med anvendelsen af denne afgørelse.
   Artikel 3
   Denne afgørelse er rettet til medlemsstaterne.
   
      Udfærdiget i Bruxelles, den 22. november 2011.
      
         
            På Kommissionens vegne
         
         Michel BARNIER
         
            Medlem af Kommissionen
         
      
   
   
      (1)  EUT L 263 af 7.10.2009, s. 11.
   
      (2)  EUT L 192 af 31.7.2003, s. 23.
   
      (3)  EUT L 105 af 14.4.2004, s. 39.
   
      (4)  EUT L 315 af 1.12.2005, s. 16.
   
      (5)  EUT L 180 af 10.7.2007, s. 42.